stanford-oval/wikipedia huggingface dataset:
Harold Clayton Urey

| Harold Clayton Urey |
| --- | --- |
 Harold Clayton Urey
Henkilötiedot
Syntynyt: 29. huhtikuuta 1893 Walkerton, Indiana, Yhdysvallat
Kuollut: 5. joulukuuta 1981 (88 vuotta) La Jolla, Kalifornia, Yhdysvallat
Kansalaisuus:  Yhdysvaltalainen
Koulutus ja ura
Väitöstyön ohjaaja:  Gilbert Newton Lewis
Instituutti:  Kalifornian yliopisto
Tutkimusalue:  Kemia
Palkinnot:   Nobelin kemianpalkinto (1934) Franklin-mitali (1943)
 Nimikirjoitus
Harold Clayton Urey (29. huhtikuuta 1893 – 5. joulukuuta 1981) oli yhdysvaltalainen kemisti. Hän toimi Columbian yliopistossa New Yorkissa vuodesta 1929, ja Chicagon yliopiston professorina vuodesta 1945. Urey sai vuonna 1934 Nobelin kemianpalkinnon raskaan vetyisotoopin deuteriumin keksimisestä.
Vuonna 1953 Urey ja Stanley Miller suorittivat Chicagon yliopistossa kuuluisan Miller-Ureyn kokeen, joka silloisen tiedon mukaan simuloi varhaisen maapallon ilmakehän koostumusta. Miller ja Urey onnistuivat tuottamaan koelaitteistollaan useita elämän kannalta tärkeitä molekyyleja, kuten aminohappoja, sokereita ja nukleotidiemäksiä.
Haplochromis ishmaeli

| Haplochromis ishmaeli |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Suku::  Haplochromis
Laji::  ishmaeli
Kaksiosainen nimi
 Haplochromis ishmaeli  Boulenger, 1906 
Katso myös
   Haplochromis ishmaeli Wikispeciesissä   Haplochromis ishmaeli Commonsissa 
Infobox OKNimi-testi OKIUCN-testi OK: 
Haplochromis ishmaeli on kirjoahventen (Cichlidae) heimoon kuuluva harvinainen kalalaji. Laji on kotoperäinen Viktoriajärvessä, missä sitä on havaittu sekä Keniassa, Tansaniassa että Ugandassa. Kansainvälinen luonnonsuojeluliitto IUCN luokittelee lajin äärimmäisen uhanalaiseksi.
Haplochromis ishmaeli voi kasvaa 13,6 cm pitkäksi. Koiraalla on siniharmaa pää, kyljissä mustia ja kirkkaankeltaisia pystyraitoja ja oranssi pyrstö. Naaraalla on ruskeita pystyraitoja kullansävyisellä pohjalla.
Se elää lähellä rantaa pehmeällä mutapohjalla, ja syö lähinnä nilviäisiä.
Lajin uhanalaisuuteen vaikuttaa ennen kaikkea se, että niilinahven saalistaa tätä lajia. Myös risteytyminen muiden lajien kanssa on ongelma – veden samentumisen takia kalojen on vaikeampi tunnistaa kutupartnerin lajia ulkonäön perusteella. Kalastus vaikuttaa kantaan jonkun verran, vaikka tämä laji on lähinnä sivusaalista.
Haplochromis ishmaeli -kirjoahvenia on kasvatettu myös akvaarioissa, missä ne on saatu lisääntymään.
Haplochromis latifasciatus

| Haplochromis latifasciatus |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Suku::  Haplochromis
Laji::  latifasciatus
Kaksiosainen nimi
 Haplochromis latifasciatus  Regan, 1929 
Synonyymit
 Astatotilapia latifasciata 
Katso myös
   Haplochromis latifasciatus Wikispeciesissä   Haplochromis latifasciatus Commonsissa 
Infobox OKNimi-testi OKIUCN-testi OK: 
Haplochromis latifasciatus on kirjoahventen (Cichlidae) heimoon kuuluva harvinainen kalalaji. Lajia on havaittu Viktoriajärven vesistöön kuuluvissa Kyoga- ja Nawampasa-järvissä Ugandassa. Kansainvälinen luonnonsuojeluliitto IUCN luokittelee lajin äärimmäisen uhanalaiseksi.
Haplochromis latifasciatus voi kasvaa 12,5 cm pitkäksi. Molemmilla sukupuolilla on selkeät tummat seepramaiset pystyraidat vaalealla pohjalla. Koiraalla on lisäksi vaaleilla alueilla kirkkaita punaisen ja keltaisen sävyjä, ja turkoosinsävyiset evät.
Haplochromis latifasciatus -kirjoahvenia kasvatetaan myös akvaarioissa, missä ne on saatu lisääntymään melko helposti.
Heli Sirviö

| Heli Sirviö> Henkilötiedot |
| --- | --- |
Syntynyt: Helsinki, Suomi
Ammatti:  näyttelijä, tuottaja
Aiheesta muualla
IMDb 
Elonet
Heli Sirviö (s. Helsinki) on suomalainen näyttelijä, tuottaja ja opettaja.
Hän näytteli vuosina 2010–2014 Päivikki Korkea-ahoa televisiosarjassa Taivaan tulet. Lisäksi hän on näytellyt sketsisarjassa Testosteriili sekä vieraillut televisiosarjoissa Kaverille ei jätetä, Salatut elämät ja Syke. Hän on näytellyt Suomen Kansallisteatterissa ja Kuopion kaupunginteatterissa.
Sirviö valmistui teatteritaiteen maisteriksi Teatterikorkeakoulusta vuonna 2001. Näyttelijätöiden lisäksi hän on tehnyt vapaaehtoistyötä Barack Obaman puolesta.
Vuonna 2018 Sirviö kertoi Ylen verkkosivuilla sekä A-Studion ohjelmassa joutuneensa raiskatuksi 20-vuotiaana ollessaan Teatterikorkeakoulun ensimmäisellä luokalla. Samassa koulussa opiskellut mies raiskasi hänet ensi-iltajuhlan päätteeksi.
Vuodesta 2017 lähtien Sirviö on asunut New Yorkissa ja toiminut suomen kielen ja kulttuurin opettajana Columbian yliopistossa.
Aiheesta muualla

Heli Sirviö Elonetissä.
Heli Sirviö Internet Movie Databasessa. (englanniksi)
Meltwater Group

| Meltwater Group |
| --- | --- |

Tunnuslause:  Outside Insight
Yritysmuoto:  yksityinen
Perustettu:  2001
Perustaja:  Jørn Lyseggen
Toimitusjohtaja:  Niklas de Besche
Kotipaikka:  San Francisco
Liikevaihto:  308 milj. USD (2019)
Henkilöstö:  1893
Kotisivu:  http://www.meltwater.com/fi/
Infobox OKVirheellinen NIMI-arvo: 
Meltwater Group (Suomessa Meltwater Finland Oy) on Norjassa vuonna 2001 perustettu pilvipalveluita (Software as a Service, SaaS) tarjoava ohjelmistoyritys. Yrityksen käyttämä alkuperäinen teknologia syntyi Norjan tietokonekeskuksen rahoittaman tutkimuksen pohjalta. Perustaja ja omistaja Jørn Lyseggen on käynnistänyt myös monia muita start-up yrityksiä, muun muassa San Franciscon vanhaan satamaterminaaliin perustetun start-up keskittymän Shack 15:n. Vuodesta 2001 lähtien Meltwater on laajentunut voimakkaasti ja perustanut toimistoja Eurooppaan, Pohjois-Amerikkaan, Aasiaan, Australiaan, Afrikkaan sekä Etelä-Amerikkaan.

Yrityksen pääkonttori sijaitsee San Franciscossa. Meltwater tarjoaa viestintä- ja media-aloille suunnattuja tuotteita. Yrityksellä on globaalisti 55 toimistoa , yli 1800 työntekijää ja 25 000 asiakasta . Suomessa Meltwaterilla on yli 60 työntekijää ja kaksi toimistoa: Helsingissä ja Tampereella. Yrityksen liikevaihto on Suomessa kasvanut 5-16 % vuosittain. . Vuonna 2019 toimitusjohtajaksi nimitettiin Niklas de Besche.
Yritys on kerännyt kahteen kertaan rahoitusta yhteensä 235 mij. USD, ensin vuonna 2017 Silicon Valley bankilta  ja vuonna 2019 Vista Credit Partnersilta.
Yritysostot

Vuonna 2011 yritys hankki uutta osaamista ostamalla JitterJamin ja IceRocketin sekä liittämällä niiden teknologiat Meltwater Buzz –sosiaalisen median seurantapalveluun. 
2016 Meltwater hankki Encore Alertin , josta tuli Meltwater Executive Alerts .
2017 alkuvuodesta Meltwater hankki tekoälyyn keskittyneen start-up yrityksen Wrapidityn  ja vuoden 2018 keväällä sosiaalisen median palveluihin erikoistuneen Sysomoksen.
Vuosien 2013 - 2018 välillä yritys on ostanut lukuisia tekoälyyn keskittyneitä start-upeja Applen, Googlen, Facebookin, Intelin, Amazonin, Microsoftin ja Twitterin tapaan.
Tuotteet

Meltwater (aiemmin Meltwater News, Buzz ja Press) tarjoaa tyypillisimmät viestinnän SaaS -palvelut yhden alustan kautta, sisältäen uutisten seurannan, sosiaalisen median seurannan, painettujen- ja näköislehtien seurannan, radion- ja television ja podcastien seurantapalvelut sekä toimittajatietokannan ja tiedotelähetyksen samalla alustalla. Yritys tarjoaa verkkosivuillaan myös analyysipalveluita.
Sosiaalisen median palveluista tarjolla on sosiaalisen median seuranta sekä sosiaalisen median hallinta.
Non-profit

The Meltwater Foundation on yrityksen voittoa tavoittelematon säätiö, joka tarjoaa yrittäjyys- ja ohjelmointikoulutusta lahjakkaille afrikkalaisille opiskelijoille Meltwater Entrepreneurial School of Technologyssa (MEST) Accrassa, Ghanassa.  Vuonna 2013 U2 -yhtyeen keulahahmo Bono kävi vierailulla koulussa.
Aiheesta muualla

Meltwater Group
Meltwater Entrepreneurial School of Technology (MEST)
Techworld: Meltwater: Could this startup be Norway’s secret unicorn? (Arkistoitu – Internet Archive)
Forbes: Google Slayer: Meet Meltwater, The Company That Conquered Google Alerts
Yahoo Finance: The 9 Companies Behind the A.I. Acquisition Boom
Henning Rasmussen

Henning Peter Kruse Rasmussen (26. toukokuuta 1926 Viborg – 4. maaliskuuta 1997 Esbjerg) oli tanskalainen sosialidemokraattinen poliitikko, koulutukseltaan taloustieteen kandidaatti. Hän toimi Tanskan oikeusministerinä 1979–1981 ja sisäministerinä 1979–1982.
Rasmussenin isä oli sähkömies ja sosialidemokraattisen urheilujärjestö DUI:n (De unges idræt) puheenjohtaja ja mukana myös raittiusliikkeessä. Myös Henning-poika peri kotoa elinikäisen raittiin elämäntavan ja sosialidemokraattisen vakaumuksen. Hän valmistui taloustieteen kandidaatiksi Århusin yliopistosta 1957. Opinnot kestivät pitkään, sillä hän oli jo opiskeluaikoina tiiviisti mukana työväenliikkeessä muun muassa sosialidemokraattisen nuorisojärjestön puheenjohtajana 1944–1953 sekä työelämässä Århusin kaupungin tilasto- ja taloustoimistossa. Lukuvuoden 1953–1954 Rasmussen oli vaihto-opiskelijana englantilaisessa College for Working Men -oppilaitoksessa ja opetti sen jälkeen työväenliikkeen kansankorkeakoulussa Esbjergissä 1955–1959. Sen jälkeen hän opetti vuoden verran kansantaloustiedettä ja ulkopolitiikkaa Roskilden kansankorkeakoulussa.
Rasmussenin poliittinen ura alkoi Esbjergin kunnanvaltuustosta, jonka jäsen hän oli ensin 1958–1959 ja sitten 1962–1979. Hänet valittiin kansankäräjäedustajaksi kaudelle 1960–1964 ja vuonna 1964 Esbjergin pormestariksi. Vuosina 1970–1978 hän toimi Riben amtin valtuuston edustajana.
Vuonna 1979 Rasmussen nimitettiin Anker Jørgensenin hallituksen oikeus- ja sisäministeriksi. Hallituskauden loputtua hänet valittiin taas kansankäräjille 1981. Rasmussen jatkoi parlamentaarikkona vuoteen 1994 ja toimi 1993–1994 kansankäräjien puhemiehenä. Hän kuoli kolme vuotta myöhemmin 1997.
Käännös suomeksi
Meedio

Meedio Marthe Béraud materialisoi ektoplasmaa.
Meedio Ronald Edwin Cockersellin vale-ektoplasma erittyy sieraimista.
Meedio (< lat. medium ’keskellä oleva’) on spiritismin mukaan ihminen, jonka välityksellä henkiolennot, varsinkin vainajien henget, voivat vaikuttaa aineelliseen maailmaan ja lähettää ihmisille tiedonantoja. Meedioiden kultakausi oli 1840-luvulta 1900-luvun alkuun, jolloin spiritismi oli suosittua. Meediot järjestivät spiritistisiä istuntoja, joissa he välittivät viestejä hengiltä ja saattoivat erittää henkimaailmasta materialisoitunutta ektoplasmaa.
Meedioiden tekniikat

Ottaessaan yhteyttä henkimaailmassa oleviin henkiin meediot saattavat vaipua transsiin, antaa hengen käyttää ruumistaan tai tuottaa motorisia automatismeja. Motoriset automatismit ovat lihasliikkeitä, joiden uskotaan olevan henkien tai edesmenneiden sielujen aiheuttamia. Tällaisia ovat muun muassa automaattikirjoitus ja -säveltäminen.
Nykyisin meedioiden tehtävät ovat siirtyneet kanavoijille, jotka toimivat välittäjänä aineellisen maailman ja henkimaailman välillä meedioiden asemesta. Meedioista he eroavat vain siinä, etteivät eritä ektoplasmaa. Kanavointi alkoi Yhdysvalloissa vuonna 1972 Jane Robertsin kirjasta Seth speaks. Yksi tunnetuimmista kanavoijista on Judy Zebra Knight.
Meedioiden käyttämiä temppuja ovat paljastaneet monet taikurit, kuten Harry Houdini, Harry Price ja James Randi.
Tunnettuja meedioita

Tunnettuja meedioita ovat olleet
Andrew Jackson Davis
Danielle Egnew
David Wells
Helena Petrovna Blavatsky
Jim Fargiano
Lisa Williams
M. Lamar Keene
Sylvia Browne
Tony Stockwell
Aiheesta muualla

Kuvia tai muita tiedostoja aiheesta Meedio Wikimedia Commonsissa
Mankkinen, Jussi: Spiritualismin ja okkultismin pauloissa: Akseli Gallen-Kallela, Hugo Simberg ja Pekka Halonen etsivät totuutta salatieteistä, ja se näkyy myös heidän taiteessaan Yle Uutiset.  23.6.2019. Viitattu 4.4.2020.
Spiritismi eli henkioppi Allan Kardecin opin ystävät ry. Arkistoitu 13.6.2021. Viitattu 4.4.2020.
Havi

Havin teollisuusaluetta 1920-luvulla.
Havi oli yksi Viipurin vanhoista suomalaisista kaupunginosista. Se sijaitsi vanhan kaupunkikeskustan kaakkoispuolella Viipurinlahden rannalla. Havi tunnettiin erityisesti teollisuusalueena, joka antoi nimensä myös samannimiselle yritykselle. Lisäksi Havissa sijaitsi Suomen suurin kesäteatteri.
Havin kaupunginosa sai alkunsa vuonna 1849 kun parikymmentä vuotta aikaisemmin perustettu Havin kynttilä­tehdas siirtyi paikalle Johanneksen pitäjästä. 1930-luvulle tultaessa se oli kasvanut 175 henkeä työllistäneeksi yritykseksi, jonka työntekijät asuivat suurimmaksi osaksi yhtiön rakentamissa asunnoissa Havin teollisuusalueen pohjoispuolella. Ensimmäinen asemakaava Haviin laadittiin vuonna 1926 ja talvisotaan mennessä kaupunginosa oli jo käytännössä täyteen rakennettu. Kynttilätehtaan lisäksi Havissa toimi myös lukuisia muita yrityksiä. Viipurin sataman tuntumassa alueen länsiosassa sijaitsivat Shellin, Gulfin, Nobel-Standardin sekä Suomen Petroolin varastot ja öljysäiliöt. Havissa olivat myös muun muassa Oy Puuteollisuus Ltd:n tehdas sekä Hankkijan Viipurin konttori.
Arkkitehti Uno Ullbergin suunnittelema Viipurin kesäteatteri sijaitsee 1500-luvulla rakennetun Sarvilinnoituksen suojissa. Vuonna 1934 valmistuneessa kesäteatterissa on istumapaikkoja 2 000:lle katsojalle, sekä tuhansia paikkoja rinnekatsomoissa. Siellä järjestettiin muun muassa Viipurin laulujuhlien konsertteja vuonna 1935. Kesäteatteri toimii nykyäänkin erilaisten tapahtumien näyttämönä.
Vuoden 1930 väestönlaskennassa Havissa oli 1 387 asukasta, joista 1 321 oli suomenkielisiä, 38 ruotsinkielisiä ja 28 muunkielisiä.
Harold Lowe

Harold Lowe
Harold Godfrey Lowe (21. marraskuuta 1882 – 12. toukokuuta 1944) oli walesilainen meriupseeri ja RMS Titanicin viides perämies. Lowe lähti merille jo 14-vuotiaana. Titanicin kohtalokkaalla matkalla hän oli hytissään nukkumassa laivan törmätessä jäävuoreen. Lowe auttoi matkustajia veneisiin kunnes ensimmäinen perämies William Murdoch komensi Lowen veneeseen numero 14. Lowen vene palasi myöhemmin uppoamispaikalle ja pelasti vedestä neljä ihmistä sekä uppoamisvaarassa olleen pelastuslautta A:n matkustajat. Syyskuussa 1913 Lowe meni naimisiin Ellen Marion Whitehousen kanssa ja he saivat kaksi lasta. Lowe palveli Royal Naval Reservessä ensimmäisessä maailmansodassa jossa hän yleni komentajaksi kunnes jäi eläkkeelle. Lowe kuoli verenpainetautiin toisen maailmansodan aikana. Hänet haudattiin Llandrillo-yn-Rhos kirkkoon Rhos-on-Seaan, North Walesiin.
Vuoden 1997 elokuvassa Titanic Lowea esitti Ioan Gruffudd. Elokuvassa juuri Lowe pelastaa päähenkilö Rosen kylmästä vedestä Titanicin upottua.
Havis Amanda – Helsingin kaunotar

| Havis Amanda – Helsingin kaunotar |
| --- | --- |
 Elokuvan juliste, Pentti Lavinko, 1982.
Ohjaaja:  Eino Ruutsalo
Käsikirjoittaja:  Eino Ruutsalo Aarni Krohn Leena Peltola
Tuottaja:  Eino Ruutsalo
Kuvaaja:  Pertti Mutanen
Leikkaaja:  Eino Ruutsalo
Lavastaja:  Arto Rautvuori Matti Jaaranen
Pääosat:  Juhani Kumpulainen Eriikka Magnusson
Valmistustiedot
Valmistusmaa:  Suomi
Tuotantoyhtiö:  Eino Ruutsalo
Ensi-ilta:  10. joulukuuta, 1982
Kesto:  67 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Havis Amanda – Helsingin kaunotar on Eino Ruutsalon ohjaama suomalainen draamallinen dokumenttielokuva vuodelta 1982.
Elokuvan aiheena on Helsingissä sijaitseva, vuonna 1908 pystytetty, Havis Amanda -suihkulähde. 
Elokuvassa käsitellään lisäksi suihkulähteen suunnittelijan, Ville Vallgrenin elämää ja tuotantoa sekä teoksen valmistumisaikakauden kulttuuria.
Harold McNair

Harold McNair (5. marraskuuta 1931 Kingston – 7. maaliskuuta 1971 Lontoo) oli jamaikalaissyntyinen huilisti ja saksofonisti. Hän aloitti uransa calypsomuusikkona kotimaassaan ja jatkoi sitä Bahamalla. 1950-luvun lopussa hän suuntasi Yhdysvaltoihin ja sitten Eurooppaan. McNair soitti muiden muassa Kenny Clarken ja Quincy Jonesin kanssa ja johti myös omaa yhtyettään. Hän tuli lopulta tunnetummaksi huilun kuin saksofonin soittajana. Hän soitti myös muuta musiikkia kuin jazzia muun muassa yhtyeessä Collective Consciousness Society (CCS).
1960-luvun puolestavälistä McNairin pääpaikka oli Lontoo, jossa hän kuoli keuhkosyöpään 39 vuoden iässä.
Harold McMunn

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Chamonix 1924 | Jääkiekko |  |
Harold Edgar McMunn (6. lokakuuta 1902 Winnipeg – 5. helmikuuta 1964 Toronto) oli kanadalainen jääkiekkoilija ja olympiavoittaja. Hänen pelipaikkansa oli laitahyökkääjä. McMunn saavutti olympiakultaa Chamonix'n olympialaisissa 1924. Hän pelasi olympiaturnauksessa neljä ottelua tehden viisi maalia. Hänet on valittu Manitoban Sport Hall of Fameen ja Manitoban Hockey Hall of Fameen.
Harold Becker

Harold Becker (s. 25. syyskuuta 1928 New York) on yhdysvaltalainen elokuvaohjaaja ja -tuottaja. Hänen töitään ovat muiden muassa Rakkauden meri (1989), Salasana: Mercury (1998) ja Pelon ilmapiiri (2001).
Aiheesta muualla

Harold Becker Internet Movie Databasessa. (englanniksi)
Hapleginella orientalis

| Hapleginella orientalis> Tieteellinen luokittelu |
| --- | --- |
Domeeni:  Aitotumaiset Eucarya
Kunta:  Eläinkunta Animalia
Pääjakso:  Niveljalkaiset Arthropoda
Alajakso:  Kuusijalkaiset Hexapoda
Luokka:  Hyönteiset Insecta
Lahko:  Kaksisiipiset Diptera
Heimo:  Chloropidae
Suku:  Hapleginella
Laji:  orientalis
Kaksiosainen nimi
 Hapleginella orientalis  Cherian, 1999 
  [ Muokkaa Wikidatassa ] [ ohje ]  
Hapleginella orientalis on Hapleginella-sukuun ja Chloropidae-heimoon kuuluva eläinlaji. Tieteellisen nimen sille antoi ensimmäisenä Cherian vuonna 1999. Sillä ei ole alalajeja.
Levinneisyysalue

Intia
Marian paratiisi

| Marian paratiisi |
| --- | --- |
 Elokuvan juliste.
Ohjaaja:  Zaida Bergroth
Käsikirjoittaja:   Anna Viitala  Jan Forström 
Tuottaja:   Daniel Kuitunen  Kaisla Viitala 
Säveltäjä:   Timo Kaukolampi  Tuomo Puranen 
Kuvaaja:  Hena Blomberg
Leikkaaja:  Samu Heikkilä
Lavastaja:  Jaagup Roomet
Pääosat:   Pihla Viitala  Satu Tuuli Karhu  Saga Sarkola  Elina Knihtilä  Tommi Korpela 
Valmistustiedot
Valmistusmaa:  Suomi
Tuotantoyhtiö:  Elokuvayhtiö Komeetta
Levittäjä:  Nordisk Film
Ensi-ilta:   2019-09-066. syyskuuta 2019 (TIFF)  2019-10-044. lokakuuta 2019 (Suomi)  
Kesto:  111 minuuttia
Alkuperäiskieli:  suomi
Budjetti:  1 654 023 euroa
Aiheesta muualla
IMDb 
Elonet
Infobox OKNimi-testi OK: 
Marian paratiisi on vuonna 2019 ensi-iltansa saanut draamaelokuva, jonka on ohjannut Zaida Bergroth. Elokuvan pääosissa ovat Pihla Viitala, Satu Tuuli Karhu, Saga Sarkola, Elina Knihtilä ja Tommi Korpela. Elokuva perustuu tositapahtumiin, ja sen päähenkilö on herätysliikkeen johtaja ja unisaarnaaja Maria Åkerblom (Viitala), jonka pyörittämä uskonnollinen lahko muutti Helsingin Meilahteen 1920-luvulla. Elokuvassa lahkossa asuva teini-ikäinen tyttö Salome (Karhu) alkaa kyseenalaistamaan lahkon opetuksia ja tekoja. Elokuvaa kuvattiin Suomessa ja Virossa.
Marian paratiisi sai maailmanensi-iltansa 6. syyskuuta 2019 Toronton kansainvälisillä elokuvajuhlilla. Teatteriensi-illan se sai Suomessa 4. lokakuuta 2019.
Elokuvan lavastus - Jaagup Roomet - voitti parhaan lavastussuunnittelun Jussi-palkinnon.
Elokuva kuvattiin pääosin Virossa. Elokuvan ideoi sen puolisonsa Daniel Kuitusen kanssa tuottanut Kaisla Viitala ja käsikirjoituksen laati Anna Viitala yhdessä Jan Forsströmin kanssa. Kaisla ja Anna ovat elokuvan pääosan esittäjän Pihla Viitalan siskoja.
Rooleissa

| 0 | 1 | 2 |
| --- | --- | --- |
|  Pihla Viitala  | … |  Maria Åkerblom   |
|  Satu Tuuli Karhu  | … |  Salome   |
|  Saga Sarkola  | … |  Malin   |
|  Elina Knihtilä  | … |  Saga   |
|  Tommi Korpela  | … |  Eino Vartiovaara   |
|  Rein Oja  | … |  Lindgren   |
|  Jan Korander  | … |  Lasse   |
|  Sonja Kuittinen  | … |  palvelustyttö Anni   |
|  Satu Mikkelinen  | … |  rouva Vartiovaara   |
|  Ilkka Heiskanen  | … |  poliisipäällikkö   |
|  Markku Maalismaa  | … |  syyttäjä   |
|  Ruut Neves  | … |  Elsa   |
|  Jarkko Lahti  | … |  asianajaja   |
|  Juhani Laitala  | … |  tuomari   |
|  Juha-Pekka Mikkola  | … |  vanginvartija Kalle   |
|  Asko Sarkola  | … |  pappi   |
|  Ruuben-Joosua Kaalep  | … |  Erik   |
Arvosteluja

| 0 | 1 | 2 |
| --- | --- | --- |
Helsingin Sanomat Pertti Avola: 
Hufvudstadsbladet Krister Uggeldahl:
Aiheesta muualla

Marian paratiisi Internet Movie Databasessa (englanniksi)
Marian paratiisi Elonet.
Haplocheirus sollers

| Haplocheirus |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Yläheimo::  Alvarezsauroidea
Suku::  Haplocheirus
Laji::  sollers
Kaksiosainen nimi
 Haplocherius sollers  Choiniere et al., 2010 
Katso myös
   Haplocheirus sollers Commonsissa 
Infobox OKNimi-testi OK: 
Taiteilijan näkemys
Haplocheirus sollers on Kiinasta Xinjiangin maakunnasta löydetty teropodi. Haplocheirus oli ensimmäinen alvarezsauri, ja eli jurakaudella noin 160 miljoonaa vuotta sitten. Sitä pidetään tärkeänä osana alvarezsaurien luokittelussa, sillä se osoittaa etteivät ne olleet lintuja (kuten jotkut tutkijat ovat ehdottaneet), vaan vain pelkästään läheistä sukua linnuille. Haplocheirusta pidetään myös puuttuvana renkaana tyypillisten coelurosaurien ja tyypillisten alvarezsaurien välillä, etenkin niiden erikoistenselvennä käsienselvennä kysymyksessäselvennä.
Aiheesta muualla

Dinodata
Henning Leo

| Henning Leo |
| --- | --- |

Ruotsin liikenne- ja viestintäministeri
 1932–1936  
Valtiopäiväedustaja
 Toinen kamari 1933–1940 1918–1928  
 Ensimmäinen kamari 1931–1932  
Henkilötiedot
Syntynyt: 1885
Kuollut: 1953
Ammatti:  veturinkuljettaja, poliitikko
Tiedot
Puolue:  Sosiaalidemokraatit
Henning Leo (1885–1953) oli ruotsalainen sosiaalidemokraattinen poliitikko ja ammattiyhdistysmies. Hän oli alun perin veturinkuljettaja ja toimi Ruotsin liikenne- ja viestintäministerinä vuosina 1932–1936. Vuosina 1936–1950 hän johti Ruotsin rakennushallitusta.
Aiheesta muualla

Kuvia tai muita tiedostoja aiheesta Henning Leo Wikimedia Commonsissa
Helena Lehtinen

Helena Lehtinen (s. 1952 Lahti) on suomalainen palkittu korutaiteilija ja opettaja.
Lehtinen vietti lapsuutensa Nastolassa. Hän opiskeli Lahden kultaseppäkoulussa hopeasepäksi vuonna 1977 ja valmistui Lahden Muotoiluinstituutista muotoilijaksi vuonna 2000. Lehtinen perusti Tarja Tuupasen ja Eija Mustosen kanssa korutaideryhmän Hibernate vuonna 1999.
Lehtinen toimi opettajana Tukholman Konstfack-muotoilukoulussa vuosina 2004–2006 ja hän on opettanut myös Etelä-Karjalan ammattikorkeakoulussa ja Lahden kultaseppäkoulussa. Vuonna 2013 hänelle myönnettiin korutaiteen merkittävä kansainvälinen tunnustus, Herbert Hoffman Preis. Vuonna 2015 Korutaideyhdistys palkitsi hänet Vuoden korutaiteilija -tunnustuksella.
Helena Lehtinen on esitellyt työtään laajasti näyttelyissä Suomessa ja kansainvälisesti. Hänen korutaidettaan on kuvailtu monimuotoiseksi ja yllättäväksi. Lehtinen käyttää töissään monipuolisesti erilaisia metalleja ja kierrätysmateriaaleja. Lehtisen mielelestä korutaidetta saa tulkita ja kantaja antaa merkityksiä korulle. Hänen mukaansa ”koru on oman ilmaisun väline ja taide-esine, jota käytetään juhlan lisäksi myös arjessa”.
Teoksia kokoelmissa

Designmuseo
Danner Foundation, München (pysyvässä lainassa museossa Die Neue Sammlung - The International Design Museum)
Gallery Marzee, Hollanti
Tunnustukset

Muotoilun viisivuotinen taiteilija-apuraha, 2008
Herbert Hoffman -palkinto, 2013
Valtion taiteilijaeläke, 2014
Vuoden korutaiteilija, 2015